ส่วนที่ 1

ข้อมูลสรุปบริษัท

(Executive Summary)

บริษัท ศิครินทร์ จำกัด (มหาชน) ( “SKR” “บริษัทฯ” ) ดำเนินการประกอบธุรกิจโรงพยาบาล
ก่อตั้งขึ้นเมื่อวันที่ 15 มีนาคม 2522 และจดทะเบียนแปรสภาพเป็นบริษัทมหาชนจำกัด ตั้งแต่ปี
พ.ศ.2535 สิ้นสุด ณ 31 ธันวาคม 2551 บริษัทฯ มีทุนจดทะเบียนทั้งสิ้น 910,000,000 บาท
จำนวนหุ้นสามัญ 140 ล้านหุ้นและทุนจดทะเบียนเรียกชำระแล้ว 650,000,000 บาท
จำนวนหุ้นสามัญ 100 ล้านหุ้น มูลค่าหุ้นละ 6.50 บาท โดยเป็นการลดมูลค่าที่ตราไว้ (par)
จากหุ้นละ 10 บาท เป็นหุ้นละ 6.50 บาท ตามมติที่ประชุมวิสามัญผู้ถือหุ้นครั้งที่ 1/2551 เมื่อวันที่
9 ตุลาคม 2551

ปัจจุบัน บริษัทฯ มีโรงพยาบาลภายใต้การดําเนินงาน 2 แห่ง คือ

-   โรงพยาบาลศิครินทร์ ตั้งอยู่เลขที่ 4/29 หมู่ที่ 10 ถนนศรีนครินทร์ แขวงบางนา เขตบางนา

กรุงเทพมหานคร บนเนื้อที่ดิน 5 ไร่ 3 งาน 23 ตารางวา ประกอบด้วยอาคารรักษาพยาบาล 2
อาคาร มีเตียงรองรับผู้ป่วยใน 235 เตียง และมีศักยภาพรองรับผู้ป่วยนอกได้เฉลี่ย 2,800
คนต่อวัน

-   โรงพยาบาลรัทรินทร์ ตั้งอยู่เลขที่ 999/23-29 ถนนสุขุมวิทสายเก่า ตำบลท้ายบ้าน
    อำเภอเมือง

สมุทรปราการ จังหวัดสมุทรปราการ บนเนื้อที่ดินรวม 1 ไร่ 46 ตารางวา ขนาด 100
เตียงและสามารถรับผู้ป่วยนอกได้สูงถึง 700 คนต่อวัน

ในปี 2552 ที่ผ่านมา บริษัทฯ มุ่งมั่นสร้างสรรค์บริการใหม่ๆ ภายใต้วิสัยทัศน์
“เป็นโรงพยาบาลที่ผู้รับบริการไว้วางใจ พนักงานภูมิใจ และเติบโตอย่างต่อเนื่อง”

โรงพยาบาลที่ผู้รับบริการไว้วางใจ-ด้วยความพร้อมในด้านการให้บริการทางการแพทย์และบริการที่เกี่ยวเนื่องกับสุขภาพ
อาทิเช่น หน่วยบริการตรวจสุขภาพนอกสถานที่ หน่วยงานโฮมเฮลท์แคร์ เป็นต้น
มีเครื่องมือทางการแพทย์ที่ทันสมัย รวมไปถึงจัดเตรียมทีมแพทย์และบุคลากรผู้ชำนาญการด้านต่างๆ
ไว้ครบถ้วนในทุกสาขา คอยให้บริการรักษาพยาบาลครบทุกสาขาทางการแพทย์ตลอด 24 ชั่วโมง
ภายใต้กระบวนการพัฒนาคุณภาพการรักษาพยาบาลทางคลินิกด้วยทีมสหสาขาวิชาชีพให้ได้คุณภาพระดับสากล
อาทิเช่น HA (Hospital Accreditation), JCIA (Joint Commission International
Accreditation Standard for Hospital) หรือ
กระบวนการพัฒนาระบบบริหารการจัดการ-TQA (Thailand Quality Award)
ซึ่งบริษัทฯได้นำมาใช้เป็นแนวทางในการพัฒนาองค์กร
เพื่อยกระดับคุณภาพการให้บริการทางการแพทย์และการพยาบาล
พร้อมกับการประยุกต์ใช้เทคโนโลยีคอมพิวเตอร์สารสนเทศที่มีประสิทธิภาพ
ทำให้โรงพยาบาลได้รับความไว้วางใจจากชุมชนและลูกค้ากลุ่มเป้าหมายในเรื่องการให้บริการทางการแพทย์ด้วยดีเสมอมา

พนักงานภูมิใจ-กิจกรรมต่างๆ ที่บริษัทฯได้จัดขึ้นให้แก่บุคลากรตลอดทั้งปี เช่น
การอมรมคุณภาพมาตรฐานการบริการที่เป็นเลิศ,การอบรมหลักสูตร”อาหารคนไข้
โดยวิทยาลัยดุสิตธานี”, Staff party, Lucky all month ก้าวสู่ปีที่ 5 , Sikarin way
for new staff เป็นต้น กิจกรรมดังกล่าวบริษัทฯ
ได้กระทำอย่างต่อเนื่องมุ่งเน้นที่จะพัฒนาบุคคลากรภายในองค์กรให้มีทักษะด้านวิชาชีพเฉพาะที่เป็นปัจจุบันอยู่เสมอ
นอกจากนี้ยังมีกระบวนการเสริมสร้างวัฒนธรรมองค์กร เรียนรู้การทำงานเป็นทีม
ปลูกฝังวิสัยทัศน์และพันธกิจให้เข้าใจทั่วทั้งองค์กร
เพื่อพัฒนาศักยภาพและเสริมสร้างความพร้อมในการให้บริการแก่ลูกค้าด้วยสุขภาพกาย และใจที่ดี

เติบโตอย่างต่อเนื่อง-ปัจจัยสำเร็จหลักของธุรกิจอยู่ที่ภาพลักษณ์ของคุณภาพการให้บริการที่ดีทันสมัยและมีสถานะการเงินที่แข็งแกร่ง
บริษัทฯ เป็นองค์กรหนึ่งที่ประสบความสำเร็จในเรื่องนี้ ส่งผลให้ในปี 2549 บริษัทฯ
ได้รับการจัดอันดับให้เป็น 1 ใน 200 บริษัทที่ดีสุดในเอเชียแปซิฟิค “Best Under a Billion”
โดยนิตยสาร Forbes จากการมีผลประกอบการที่ดีต่อเนื่องมาตลอดระยะเวลา 5 ปีที่ผ่านมา

บริษัท ฯ ยังคงมุ่งมั่นสร้างสรรค์การบริการใหม่ ๆ
ที่เหมาะสมสำหรับกลุ่มลูกค้าของบริษัทต่อไปไม่ว่าจะเป็นการปรับปรุงภูมิทัศน์อาคารสถานที่
การเสริมสร้างสะดวกสบายให้แก่ผู้มาใช้บริการ นอกเหนือจากนี้ คณะกรรมการบริษัทฯ
มุ่งมั่นที่จะให้การบริหารงานของบริษัทฯ มีผลการดำเนินงานที่ดี
และมีอัตราการเติบโตอย่างต่อเนื่องและมั่นคง
อีกทั้งการบริหารงานต้องโปร่งใสสามารถตรวจสอบได้ตามหลักบรรษัทภิบาลที่ดี (Good Corporate
Governance) เพื่อสนองเจตนารมณ์ และสร้างความเชื่อมั่นให้กับนักลงทุนและผู้ถือหุ้น

สำหรับผลการดำเนินงานในปี 2552 บริษัทฯ มีรายได้รวม 1,247.67 ล้านบาท เพิ่มขึ้นจากปี
2551 คิดเป็นเงิน 48.08 ล้านบาท เพิ่มขึ้นร้อยละ 4.01 โดยมีสัดส่วนรายได้ร้อยละ 94.84
มาจากรายได้จากการรักษาพยาบาลสุทธิ ส่วนรายได้จากอาหารและเครื่องดื่ม รายได้อื่นๆ
คิดเป็นสัดส่วนรายได้ร้อยละ 3.08 และ 2.08 ตามลำดับ

นอกจากนี้ปี 2552 บริษัท ฯ มีต้นทุนและค่าใช้จ่ายในการดำเนินงานรวม 1,083.62 ล้านบาท
เพิ่มขึ้น 37.18 ล้านบาท คิดเป็นการเพิ่มขึ้นร้อยละ 3.55 ซึ่งเพิ่มขึ้นจากต้นทุนหลัก อาทิเช่น
ค่าธรรมเนียมแพทย์ ค่ายา ค่าเวชภัณฑ์ ซึ่งผันแปรตามรายได้จากการรักษาพยาบาลที่เพิ่มขึ้น

บริษัท ฯ มีผลกำไรสุทธิในปี 2552 เท่ากับ 115.26 ล้านบาท เพิ่มขึ้นจากปี 2551 คิดเป็นร้อยละ
15.35 และมีกำไรต่อหุ้น 1.16 บาทต่อหุ้น สินทรัพย์รวมสิ้นสุด ณ วันที่ 31 ธันวาคม 2551 เท่ากับ
1,268.41 ล้านบาท มีหนี้สินรวม 400.07 ล้านบาท และส่วนของผู้ถือหุ้น-สุทธิ เท่ากับ 869.34
ล้านบาท โดยมีอัตราส่วนหนี้สินต่อทุน เท่ากับ 0.46 เท่า ลดลงจากปี 2551
ซึ่งมีอัตราส่วนหนี้สินต่อทุนเท่ากับ 0.50 เท่า